**KLAIDOS PREKIŲ ETIKETĖSE**

 Pasižvalgius po parduotuves, pastebėta, kad kalbos klaidos prekių etiketėse dažnai kartojasi.

 Didžiąja kalbos klaida laikoma neteiktina žodžių tvarka. Derinamasis arba

kilmininku išreikštas nederinamasis pažyminys neturi eiti po pažymimojo žodžio atskirai vartojamuose prekių pavadinimuose, tačiau šios taisyklės etiketėse dažnai nepaisoma, pvz.:

 ruginė duona ,,Dieduko“ (=,,Dieduko“ ruginė duona);

 duona ,,Bočių“ (=,,Bočių“ duona);

 ,,Palanga“ duona (=,,Palangos“ duona);

 duona ,,Svainio“ (=,,Svainio“ duona);

 batonas ,,Gintarinis“ (=,,Gintarinis“ batonas);

 batonas ,,Miestiečių“ (=,Miestiečių“ batonas);

 džiūvėsėliai malti (=malti džiūvėsėliai);

 sūris „Rokiškio“ (=„Rokiškio“ sūris).

 Nors šnekamojoje kalboje tradiciškai vartojama vienaskaita (**žuvis**), rašant

etiketėse žuvų (gyvų, rūkytų, sūdytų, šaldytų ir kt.), reikėtų laikytis vienodos sistemos ir vartoti daugiskaitą, o ne vienaskaitą:

 silkės užkanda (=silkių užkanda);

 tuno salotos (=tunų salotos).

 Rūšinei daikto ypatybei pabrėžti reikėtų vartoti įvardžiuotines žodžių formas, pvz.,

kietas sūris (=kietasis sūris).

 Tarp prekės pavadinimo ir kokio nors mato, nurodyto toje pačioje etiketės eilutėje, reikalingas kablelis, pvz., kojinės 5 vnt. (=kojinės, 5 vnt.).

 Kai kuriose etiketėse po sutrumpinimų nerašomas taškas, nors jis reikalingas (pvz., vnt.) arba dedamas po tokių sutrumpinimų (tarptautinės ilgio, ploto, tūrio, svorio ir kitų matų

santrumpos), kur neturėtų būti, pvz.: g, kg.

 Simbolinėmis santrumpomis laikomi pinigų vienetų pavadinimai Eur ir ct. Po jų taip pat taškai nededami.